Video wys hoe vragmotor voertuie teen spoed tref*Waarskuwing: Hierdie video kan sensitiewe kykers ontstel. Die ongeluk het sowat 35 km buite Ermelo plaasgevind. (Foto: Twitter / SCP Security) Ysingwekkende beeldmateriaal van ŉ vragmotor wat Dinsdagoggend in digte mis in stilstaande voertuie geploeg het, word nou wyd op sosiale media versprei. Die ongeluk het sowat 35 km buite Ermelo op die eMkhondo (Piet Retief)‑pad in Mpumalanga plaasgevind. Die vragmotorbestuurder het die voorval wonderbaarlik oorleef. Op die video kan gesien word hoe motoriste buite stilstaande voertuie staan en vir ŉ skynbaar aankomende voertuig beduie om te stil te hou. Die mense spat dan uitmekaar kort voordat die vragmotor in nog ŉ vragmotor vasry. VIDEO: Of the horrific accident in on the N2 in Ermelo Piet Retief in mpumalanga.The accident was reported on social media by the vehicle tracker account. NOTE: VIDEO IS NOT FOR SENSITIVE VIEWERSVIWERS pic.twitter.com/FY9NG1UxiZ — TV Channel (@mdntvlive) March 23, 2022 Moeti Mmusi, woordvoerder van die provinsiale departement van gemeenskapsveiligheid, sê minstens vier vragmotors en vier ligte voertuie was in die ongeluk betrokke. Die ongeluk het sowat 35 km buite Ermelo op die eMkhondo (Piet Retief) pad in Mpumalanga plaasgevind. (Foto: Twitter / SCP Security) Volgens hom was daar glo reeds ŉ ongeluk op dié mistige pad kort voordat die vragmotor ook in die stilstaande voertuie vasgery het. Twee van die vragmotors het glo kop aan kop gebots en die pad versper. Dit is nie duidelik in watter mate die ander voertuie by die ongeluk betrokke was nie. “Dit lyk erger as wat dit was. Hoewel die pad Dinsdag gesluit was, is niemand in die voorval dood nie. Twee mense is wel ernstig beseer, van wie een die bestuurder van die vragmotor op die video. “Die mis was baie dig, wat sigbaarheid belemmer het. Die polisie ondersoek nou die voorval verder.” The aftermath of the horrific multi-vehicle crash on N2 between Ermelo and Piet Retief yesterday morning pic.twitter.com/LdBiPosf5U — SA Trucker (@rsa_trucker) March 23, 2022